તોશી અનુસાર, આ વીડિયો બાળકીની માતાએ મજાકમાં બનાવ્યો હતો અને ફેમિલીના વોટ્સઅપ ગ્રૂપમાં શેર કર્યો હતો. તેમને ખ્યાલ પણ નહોતો કે વીડિયો આટલો વાયરલ થઇ જશે અને લોકો એની પર પોતાની આવી પ્રતિક્રિયા આપશે. તોશીએ આગળ કહ્યું હતું કે, 'દરેક ઘરમાં બાળકો હોય છે અને તેમની જિદ્દ જુદા-જુદા પ્રકારની હોય છે. ઘરના લોકોને જ એના સ્વભાવની ખરી જાણકારી હોય છે. કોઇ પણ માતાની મમતાને અને તેના બાળક પ્રત્યેના પ્રેમને આ રીતે જજ ન કરી શકાય.'